
Urad direktorja
Trg Edvarda Kardelja 1, 5000 Nova Gorica
Datum: 7.10.2026
Številka: 4780-97/2024-37
Na podlagi 51. v povezavi s 64. členom in tretjega odstavka 62. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 - ZORR) in 16. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018), Mestna občina Nova Gorica, Trg Edvarda Kardelja 1, 5000 Nova Gorica objavlja
JAVNO ZBIRANJE PONUDB ZA ODDAJO POSLOVNEGA PROSTORA V NAJEM

1. Ime in sedež organizatorja javnega zbiranja ponudb in upravljavca nepremičnine: 
Organizator javnega zbiranja ponudb: Mestna občina Nova Gorica, Trg Edvarda Kardelja 1,5000 Nova Gorica (v nadaljevanju: lastnik).
[bookmark: bookmark2]Ime in sedež upravljavca nepremičnine: Zavod GO! 2025, Trg Edvarda Kardelja 1, 5000 Nova Gorica.
2. Predmet oddaje v najem in višina izhodiščne najemnine:
Predmet oddaje v najem je gostinski del objekta »SUPER 8« v pritličju stavbe št. 1005, ki stoji na nepremičnini s parc. št. 24/8, k.o. 2304 - Nova Gorica, na naslovu Kolodvorska pot 1, 5000 Nova Gorica.

Predmet najema zajema notranji gostinski prostor v skupni izmeri 85,29 m2 (v nadaljevanju: notranjost) ter zunanjo kuhinjo v skupni površini 22,85 m2 s teraso in pergolo v skupni površini 335,70 m² (v nadaljevanju: zunanja kuhinja), v nadaljevanju vse skupaj poimenovano kot gostinski del objekta).

Gostinski del objekta Super 8 se oddaja v najem za opravljanje gostinske dejavnosti in spremljevalnega programa.

Najnižja ponudbena izhodiščna najemnina skladno s tretjim odstavkom 63. člena ZSPDSLS-1 za kavarno znaša 1.988,00 EUR/mesec (v nadaljevanju: izhodiščna najemnina).
Najugodnejša ponudba: Kot najugodnejša bo izbrana ponudba, ki bo skladna z razvojnim programom občine – Strategijo razvoja kulture Mestne občine Nova Gorica 2024 – 2028, ocenjena z najvišjim številom točk, kot je podrobneje opredeljeno v točki 7b. 
Višina ponujene najemnine ne sme biti njižja od izhodiščne. Najemnina ne vključuje DDV, ker je najem poslovnih prostorov na podlagi 2. točke 44. člena ZDDV-1 oproščen plačila DDV.
3. [bookmark: bookmark4]Pogoji najema
a) Gostinski del objekta se odda v najem po načelu videno-najeto s pripadajočo opremo za nedoločen čas, pri čemer se bo najprej sklenila najemna pogodba za določen čas 5 let,  po pridobitvi soglasja Mestnega sveta Mesne občine Nova Gorica, pa se bo sklenilo najemno razmerje za nedoločen čas; 

b) Skladno z 9. alinejo 2. odstavka 19. člena Statuta Mestne občine Nova Gorica (Uradni list RS, št. 13/12, 18/17 in 18/19) mora Mestni svet Mestne občine Nova Gorica k najemnim pogodbam, ki so daljše od 5 let, podati soglasje. Če mestni svet Mestne občine Nova Gorica na poda soglasja k sklenitvi najemne pogodbe za nedoločen čas, se najemna pogodba sklene samo za določen čas 5 let;
c) Pogodba o najemu se bo predvidoma sklenila od 1. 11. 2026 dalje;
d) Najemnik je dolžan plačevati obratovalne stroške in stroške rednih vzdrževalnih del, ki niso všteti v najemnino, pri čemer je ključ delitve stroškov gostisnkega dela objekta do pisarn v prvem nadstropju v razmerju 90% - gostinski del /10% - pisarne (v primeru zasedenosti prostorov). Prav tako je najemnik dolžan plačevati stroške nadomestila za uporabo stavbnega zemljišča, stroške zavarovanj in morebitne druge stroške, ki so povezani z uporabo in opravljanjem dejavnosti v objektu;

e) Najemnina se plačuje mesečno na osnovi izstavljenega računa. Plačilo najemnine v roku je bistvena sestavina pogodbe;

f) Gostinski del objekta »Super 8« se oddaja v najem skladno s tretjim odstavkom 62. člena ZSPDSLS-1, zaradi česar mora ponudnik skladno s Strategijo razvoja kulture Mestne občine Nova Gorica 2024 – 2028 pripraviti ponudbo, ki bo vsebovala predlog programa, ki ga bo izvajal z namenom doseganja naslednjih ciljev:
· izvajanje rednega kulturno-umetniškega in čezsektorskega programa z vključevanjem dediščinskih naslednikov EPK;
· organizacijo skupnostnih in medgeneracijskih aktivnosti za različne ciljne skupine;
· spodbujanje čezmejnega sodelovanja, večjezičnosti in medkulturnega dialoga;
· povezovanje kulturnih vsebin z lokalno gastronomijo in promocijo regionalnih produktov;
· dostopen in vključujoč program, namenjen širokemu krogu uporabnikov, vključno z ranljivimi skupinami.

Zaradi oddaje v najem skladno s tretjim odstavkom 62. člena ZSPDSLS-1 mora mestna občina pred sklenitvijo najemne pogodbe posredovati predpisane podatke, vključno z besedilom najemne pogodbe, ki je podlaga za dodlitev državne pomoči, ministrstvu za finance in pridbiti njegovo pozitivno mnenje.


Drugi pogoji najema se določijo z najemno pogodbo.
4. [bookmark: bookmark6]Vsebina ponudbe:
Ponudnik ponudbo odda na obrazcu »Ponudba«, ki je priloga tega javnega zbiranja.

Ponudba vsebuje naslednje podatke:
a) Osnovni podatki o ponudniku: naziv poslovnega subjekta, sedež, matična številka, davčna številka;
b) Ime in priimek osebe pooblaščene za zastopanje poslovnega subjekta;
c) Navedbo nepremičnine na katero se ponudba nanaša;
d) Ponujeno mesečno najemnino, ki ne sme biti nižja od objavljene izhodiščne najemnine;
e) Izpis iz registra društev pristojne upravne enote ali izpis iz registra, ki ga vodi drugi pristojni organ. Izpis iz registra AJPES pridobi lastnik sam;
f) Potrdilo o vplačani varščini;
g) Navedbo, da ponudba velja do 31. 12. 2026;
h) Št. TRR ponudnika, na katerega se vrne vplačana varščina;
i) Elektronski naslov ponudnika;
j) Ponudba je popolna, če vsebuje:
· izpolnjen obrazec »Ponudba«,
· program izvajanja kulturnih dejavnosti,
· potrdilo o vplačani varščini.

Obravnavane bodo samo popolne ponudbe. Nepopolne ponudbe bodo izločene iz postopka!
5. [bookmark: bookmark8]Varščina:
Ponudnik mora pred oddajo ponudbe vplačati varščino v višini 200,00 EUR na transakcijski račun MONG št. 01284-0100014022, odprt pri banki Slovenije namen plačila: »varščina za najem Super 8«. Potrdilo o vplačani varščini je potrebno priložiti ponudbi.
Vplačana varščina se najugodnejšemu ponudniku (najemniku) poračuna z najemnino, neuspelim ponudnikom po bo vrnjena na TRR, katerega bo ponudnik navedel v svoji ponudbi brez obresti v roku 30 (trideset) dni po končanem postopku javnega zbiranja ponudb.
Ponudniku se varščina zadrži in zapade v korist lastnika v primeru:
· v kolikor se ponudniki ne udeležijo morebitnega pogajanja o višini najemnine, ko jih organizator na to pozove;
· v kolikor najugodnejši ponudnik v roku 15-dni po pridobitvi pozitivnega mnenja Ministrstva za finance ne podpiše najemne pogodbe;
· odstopi od najemne pogodbe pred potekom poračuna varščine.
6. [bookmark: bookmark10]Način in rok oddaje ponudbe:
a) Ponudba se bo štela za pravočasno, če bo prispela najkasneje do 27. 10. 2026 na naslov Mestna občina Nova Gorica, Služba za premoženjske zadeve, Trg Edvarda Kardelja 1, 5000 Nova Gorica, in sicer v zaprti pisemski ovojnici z navedbo »Za JZP Super 8 – NE ODPIRAJ«. Ponudbe se lahko oddajo tudi osebno v sprejemni pisarni Mestne občine Nova Gorica, Trg Edvarda Kardelja 1, 5000 Nova Gorica najkasneje do 27. 10. 2026 do 15.00 ure.

b) Ponudbo, ki bo prispela po razpisnem roku, ali pravočasno, vendar bo nepopolna, se izloči iz postopka in o tem obvesti ponudnika.
7. [bookmark: bookmark12]Posebne določbe:
a) Odpiranje ponudb je javno, in sicer 28. 10. 2026 ob 13.00 uri v Stekleni dvorani Mestne občine Nova Gorica. O izboru najugodnejšega ponudnika bodo ponudniki obveščeni v roku 8 dni od izteka roka za oddajo ponudb;

b) Komisija bo prejete popolne ponudbe ocenjevala na podlagi naslednjih meril:
Možno skupnost število točk je 100,
· od tega višina ponujene najemnine (ekonomsko merilo): do 40 točk 
	· 
	Način izračuna točk: 
 


· Kakovost programa in prispevek k lokalnemu okolju (vsebinski kriteriji): do 60 točk.

Komisija bo vsebino programskega načrta ocenjevala v okviru naslednjih 5 sklopov:
1. Kulturno-umetniški in povezan čezsektorski program z vključevanjem ali sodelovanjem dediščinskih naslednikov EPK (maks. 15 točk)
Ocenjuje se pogostost, kontinuiteta ter raven vključevanja ustvarjalcev iz različnih okolij.
· 11–15 točk: Program je reden (npr. tedenski ali večkrat mesečno) in dokazljivo ter uravnoteženo vključuje tako lokalne kot tudi čezmejne izvajalce dediščinskega programa EPK.
· 6–10 točk: Program se izvaja občasno (npr. enkrat mesečno), vključuje čezmejne partnerje in dediščinske partnerje EPK zgolj priložnostno.
· 1–5 točk: Program je neenakomeren ali pa je omejen izključno na lokalne ustvarjalce brez širše vpetosti v dediščino EPK.
· 0 točk: Ponudnik ne predvideva rednega kulturno-umetniškega programa ali ne opredeli vključevanja ustvarjalcev.
2. Skupnostne in medgeneracijske aktivnosti (maks. 12 točk)
Ocenjuje se pestrost aktivnosti, ki povezujejo lokalno skupnost in različne generacije.
· 9–12 točk: Program vsebuje jasno zasnovane, redne aktivnosti, prilagojene različnim starostnim skupinam (otroci, mladi, starejši) ter spodbuja njihovo aktivno medsebojno sodelovanje.
· 5–8 točk: Predvidenih je le nekaj posamičnih medgeneracijskih dogodkov na leto, ciljne skupine so naslovljene ločeno.
· 1–4 točk: Aktivnosti so zastavljene splošno, brez jasno opredeljenih skupnostnih ali medgeneracijskih učinkov.
· 0 točk: Ponudnik ne načrtuje skupnostnih ali medgeneracijskih vsebin.
3. Čezmejno sodelovanje, večjezičnost in medkulturni dialog (maks. 12 točk)
Ocenjuje se prispevek k povezovanju prostora, uporabi več jezikov in spodbujanju strpnosti.
· 9–12 točk: Prostor bo deloval večjezično (npr. dvojezični ali večjezični materiali, promocija, vodenje dogodkov). Program neposredno naslavlja čezmejno sodelovanje in aktivno spodbuja medkulturni dialog.
· 5–8 točk: Čezmejno sodelovanje in večjezičnost sta prisotna le občasno (npr. zgolj pri mednarodnih dogodkih, ne pa pri vsakodnevnem delovanju).
· 1–4 točk: Večjezičnost ali čezmejni vidik sta omenjena le deklarativno, brez konkretnih izvedbenih korakov.
· 0 točk: Program ne naslavlja čezmejnega sodelovanja, večjezičnosti ali medkulturnega dialoga.
4. Povezovanje dediščinskih projektov EPK z lokalno gastronomijo in prodaja regionalnih produktov (maks. 11 točk)
Ocenjuje se sinergija med kulturnim programom ter promocijo lokalne enogastronomije in prodaja regionalnih produktov, vključno s spominki.
· 8–11 točk: Ponudnik predvideva sistematično in inovativno prepletanje kulturnih dogodkov z lokalno kulinariko (npr. kulturni večeri z degustacijami, predstavitve lokalnih vinarjev/kmetov, stalna promocija in uporaba regionalnih produktov v prostoru) ter prodajo regionalnih produktov (npr. izdelki, spominki, darila izdelana v lokalnem okolju).
· 4–7 točk: Povezovanje je priložnostno (npr. pogostitev z lokalnimi produkti le ob večjih otvoritvah ali premierah).
· 1–3 točke: Regionalni produkti so vključeni zgolj pasivno (npr. prodajna polica), brez programske povezave s kulturo.
· 0 točk: Ponudnik ne načrtuje vključevanja gastronomije ali regionalnih produktov.
5. Dostopnost in vključevanje ranljivih skupin (maks. 10 točk)
Ocenjuje se odprtost programa za širok krog uporabnikov ter prilagoditev za prikrajšane skupine.
· 8–10 točk: Program vsebuje specifične vsebine ali prilagoditve (npr. brezplačni dogodki, prilagojeni termini, vsebine za gibalno ali senzorno ovirane, brezposelne, socialno ogrožene), ki aktivno privabljajo ranljive skupine.
· 4–7 točk: Program je dostopen širokemu krogu ljudi (večoma brezplačni ali cenovno dostopni dogodki), vendar ne vsebuje specifičnih aktivnosti, prilagojenih ranljivim skupinam.
· 1–3 točke: Program je zastavljen tržno oziroma z visokimi vstopninami, kar omejuje dostopnost širšemu krogu uporabnikov.
· 0 točk: Ponudnik vprašanja dostopnosti in vključevanja ranljivih skupin sploh ne obravnava.

c) Z izbranim ponudnikom se sklene najemna pogodba najkasneje v roku 15 dni po pridobitvi pozitivnega mnenja Ministrstva za finance. Če ponudnik ne sklene pogodbe v roku iz prejšnjega stavka, lahko lastnik podaljša rok za sklenitev pogodbe, vendar ne za več kot 15 dni, ali pa zadrži njegovo varščino. Če najugodnejši ponudnik ne podpiše pogodbe niti v podaljšanem roku, lastnik zadrži njegovo varščino;

d) Pri javnem zbiranju ponudb ne morejo sodelovati cenilec, člani komisije ter z njimi povezane osebe. Za povezano osebo se štejejo:
· Fizična oseba, ki je s cenilcem ali članom komisije v krvnem sorodstvu v ravni vrsti do kateregakoli kolena, v stranski vrsti pa do tretjega kolena, ali je s članom komisije v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oz. partnerska zveza prenehala ali ne;
· Fizična oseba, ki je s cenilcem ali članom komisije v odnosu skrbništva ali posvojenca oz. posvojitelja;
· Pravna oseba, v kapitalu katere ima cenilec ali član komisije delež večji od 50% in
· Druge osebe, s katerimi je glede na znane okoliščine ali na kakršnem koli pravnem temelju povezan cenilec ali član komisije, tako, da zaradi te povezave obstaja dvom o njegovi nepristranskosti pri opravljanju funkcije člana komisije.

e) Najugodnejši ponudnik mora pred sklenitvijo pogodbe podati pisno izjavo, da ni povezana oseba iz prejšnjega odstavka.

f) Sestavni del najemne pogodbe bo tudi določilo o sankcijah za morebtino kršitev pogodbeno dogovorjenih obveznosti najemnika, s katerimi bo zagotovljeno uresničevanje Strategije razvoja kulture Mestne občine Nova Gorica 2024 – 2028 in gospodarnost oddaje v najem.

g) Mestna občina Nova Gorica lahko brez kakršnekoli odškodninske odgovornosti kadarkoli do sklenitve najemne pogodbe ustavi postopek javnega zbiranja ponudb, pri čemer se vplačana varščina vrne brez obresti.

h) Vsa dodatna pojasnila v zvezi z oddajo v najem lahko interesenti dobijo po e-pošti mestna.obcina@nova-gorica.si ali na telefonu 05 335 0307.

8. Posebne določbe o de minimis pomoči:

Oddaja v najem skladno s tretjim odstavkom 62. člena ZSPDSLS-1 predstavlja pomoč po pravilu de minimis v skladu z Uredbo Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (Uradni list L, 2023/2031, 15.12.2023; v nadaljevanju: Uredba Komisije (EU) št. 2023/2831).

Pogoji za dodelitev de minimis pomoči:
→ do de minimis pomoči niso upravičeni prijavitelji iz sektorjev: 
· primarne proizvodnje ribiških proizvodov in proizvodov iz akvakulture, opredeljene v členu 5, točki (a) in (b), Uredbe (EU) št. 1379/2013,
· predelave in trženje ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg,
· primarne proizvodnje kmetijskih proizvodov iz seznama v Prilogi I k Pogodbi o ustanovitvi Evropske skupnosti, 
· predelave in trženja kmetijskih proizvodov iz seznama v Prilogi I k Pogodbi v naslednjih primerih: 
i. če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg, 
ii. če je pomoč pogojena s tem, da se delno ali v celoti prenese na primarne proizvajalce 

→ pomoč ne bo namenjena izvozu oz. z izvozom povezane dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo. 

→ pomoč ne bo pogojena s prednostno rabo domačih proizvodov pred uvoženimi. 

→ skupni znesek pomoči, dodeljen enotnemu podjetju ne bo presegel 300.000,00 EUR v obdobju zadnjih treh let, ne glede na obliko ali namen pomoči, ki se dodeli enotnemu podjetju s strani države članice.

→ »enotno podjetje« pomeni vsa podjetja, ki so med seboj najmanj v enem od naslednjih razmerij: 

(a) podjetje ima večino glasovalnih pravic delničarjev ali družbenikov drugega podjetja; 
(b) podjetje ima pravico imenovati ali odpoklicati večino članov upravnega poslovodnega ali nadzornega organa drugega podjetja; 
(c) podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu; 
(d) podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja. 

Podjetja, ki so v katerem koli razmerju iz točk (a) do (d) prvega pododstavka preko enega ali več drugih podjetij, prav tako veljajo za enotno podjetje. 

→ se upošteva kumulacija pomoči: 

· pomoč de minimis se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči. 

· pomoč de minimis, dodeljena v skladu z Uredba Komisije (EU) št. 2023/2831, se lahko kumulira s pomočjo de minimis, dodeljeno v skladu z Uredbo Komisije (EU) št. 1408/2013 in (EU) št. 717/2014 do ustrezne zgornje meje iz člena 3(2) Uredbe Komisije (EU) št. 2023/2831.

· pomoč de minimis, dodeljena v skladu z Uredba Komisije (EU) št. 2023/2831 se lahko kumulira s pomočjo de minimis, dodeljeno v skladu z Uredbo Komisije (EU) št. 2023/2832

→ bo dajalec pomoči od prejemnika pomoči pred dodelitvijo sredstev pridobil pisno izjavo o: 
1. vseh drugih pomočeh de minimis, ki jih je podjetje prejelo na podlagi te ali drugih uredb de minimis v predhodnih dveh in v tekočem proračunskem letu. 
2. drugih že prejetih (ali zaprošenih) pomočeh za iste upravičene stroške in zagotovil, da z dodeljenim zneskom pomoči »de minimis«, ne bo presežena zgornja meja de minimis pomoči ter intenzivnosti pomoči po drugih predpisih. 

→ da bo dajalec pomoči pisno obvestil prejemnika: 

· da je pomoč dodeljena po pravilu »de minimis v skladu z Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L, 2023/2831, 15.12.2023) 
· o znesku de minimis pomoči. 

→ bo dajalec pomoči hranil evidence o individualni pomoči de minimis 10 let od datuma dodelitve pomoči. 

V primeru posojila, vlaganja kapitala in jamstva veljajo še dodatni pogoji: 

→ De minimis pomoč se lahko dodeli v obliki ugodnega posojila, če: 

· upravičenec ni v insolvenčnem postopku niti ne izpolnjuje v nacionalnem pravu določenih pogojev za uvedbo insolvenčnega postopka na predlog njegovih upnikov. V primeru večjih podjetij mora biti upravičenec v položaju, primerljivem kreditni oceni vsaj B-; in 

· je posojilo zavarovano z zavarovanjem, ki pokriva vsaj 50 % posojila, in posojilo znaša bodisi 1.500.000 EUR za obdobje petih let bodisi 750.000 EUR za obdobje desetih let; če je posojilo nižje od teh zneskov ali je dodeljeno za manj kot pet oziroma deset let, se bruto ekvivalent tega posojila izračuna kot odgovarjajoči delež ustrezne zgornje meje; ali 

· je višina pomoči (bruto ekvivalent nepovratnih sredstev) izračunana na podlagi referenčne obrestne mere, ki velja v času dodelitve. 

→ De minimis pomoč se lahko dodeli v obliki kapitalskih injekcij, če skupni znesek injekcije javnega kapitala ne presega zgornje meje pomoči de minimis. 

→ De minimis pomoč se lahko dodeli v obliki ukrepov za financiranje tveganja v obliki naložb lastniškega kapitala ali navideznega lastniškega kapitala, če kapital za enotno podjetje ne presega zgornje meje pomoči de minimis. 

→ De minimis pomoč se lahko dodeli v obliki jamstva, če: 

· upravičenec ni v insolvenčnem postopku niti ne izpolnjuje v nacionalnem pravu določenih pogojev za uvedbo insolvenčnega postopka na predlog njegovih upnikov. V primeru večjih podjetij mora biti upravičenec v položaju, primerljivem kreditni oceni vsaj B; in 

· jamstvo ne presega 80 % osnovnega posojila in bodisi jamstvo znaša 2.250.000 EUR za podjetja, ter traja pet let bodisi jamstvo znaša 1.125.000 EUR ter traja deset let; če je jamstvo nižje od teh zneskov in/ali traja manj kot pet oziroma deset let, se bruto ekvivalent tega posojila izračuna kot odgovarjajoči delež ustrezne zgornje meje; ali 

· je višina pomoči (bruto ekvivalent nepovratnih sredstev) izračunana na podlagi premij varnega pristana iz obvestila Komisije. 

9. Posebne določbe o de minimis pomoči:

Postopek javnega zbiranja ponudb bo izvedla komisija v sestavi:
· predsednica:	Tjaša Harej Pavlica, MONG, Služba za premoženjske zadeve
· člani:
· 	Marinka Saksida, MONG, Služba za družbene dejavnosti,
· 	Marko Mikulin, MONG, Razvojna pisarna,
· 	Nataša Gorkič Barle, MONG, Pravna služba, 
· 	Marko Tribušon, MONG, podžupan.
Zaradi nepredvidljivih dogodkov se lahko sestava komisije spremeni, o čemer bodo zainteresirani kupci obveščeni. V kolikor se sestava komisije zaradi nepredvidenih okoliščin na dan odpiranja ponudb spremeni, poda komisija odločitev o izpolnjevanju pogojev za udeležbo v postopku ter najugodnejšem ponudniku po prejemu nove izjave o nepovezanosti, ki jo poda najugodnejši ponudnik in po potrebi ostali sodelujoči.

Ponudniki morajo najkasneje pred sklenitvijo pogodbe podati izjavo o nepovezanosti s člani komisije in cenilcem.

	
	Samo Turel

	
	Župan

